label_title: 2018-as FIFA-klubvilágbajnokság
label_desc: A 2018-as FIFA-klubvilágbajnokság (szponzorációs nevén FIFA Club World Cup UAE 2018 presented by Alibaba Cloud) a klubvilágbajnokság 15. kiírása volt. A tornát december 12. és 22. között rendezték az Egyesült Arab Emírségekben, amelyen a hat kontinentális bajnok mellett a házigazda bajnokcsapata is részt vett. A címvédő a spanyol Real Madrid volt, amely az előző két kiírást megnyerte. A spanyol csapat ezen a tornán is az első helyen végzett, miután a döntőben 4–1-re győzött az Al-Ain ellen. A Real Madrid ezzel sorozatban harmadik, összességében negyedik sikerét aratta, amivel a vonatkozó örökranglista élére állt.